**Litér Község Önkormányzata**

**Beszámoló**

**a 2021. évi költségvetés teljesítéséről**

A 4/2013. (I.11.) Korm.rendelet 5.§ (1) bekezdése értelmében a helyi önkormányzat és a társulás éves költségvetési beszámolót készít. Az államháztartásról szóló 2011. évi CXCV. Törvény 91.§ (1) bekezdése, valamint az államháztartás számviteléről szóló 4/2013. (I. 11.) Korm. rendelet 5.§ (1) bekezdése értelmében a helyi önkormányzat és a társulás a tárgyévi költségvetésének végrehajtására vonatkozó zárszámadási rendeletét a jegyző készíti elő úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Litér önkormányzat 2021. évi költségvetését az 2/2016.(II.29.) rendeletével állapította meg.

Litér Község Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Litér Község Önkormányzat polgármestere a veszélyhelyzet kihirdetéséról szóló 27/2021. (I.29.) Korm.rendelettel kihirdetett veszélyhelyzetben Litér Község Önkormányzata 2020. évi költségvetésének végrehajtásáról a következő döntést hozom:

Litér önkormányzat 2021. évi költségvetését az 6/2021.(III.25.) rendeletével állapította meg.

**Az önkormányzati feladat ellátás általános értékelése**

Az önkormányzat a 2021. évi eredeti költségvetési rendelete 3 címet tartalmazott. A címek elkülönítésével biztosítja, hogy jól meghatározhatók legyenek a bevételek és kiadások.

Az önkormányzat költségvetési rendeletében a következő címek szerepelnek:

1. Litér Község Önkormányzata Igazgatása
2. Litéri Közös Önkormányzati Hivatal
3. Szennyvízcsatorna Tulajdonközösség

**Alapfokú oktatás**

A Csivitelő Óvoda és Bölcsődében Iskolai előkészítő nevelő, oktató munka zajlik. Az intézmény jobb kihasználtsága céljából Óvoda és Bölcsődei Intézményfenntartó Társulás jött létre 2008. június 17-i képviselő-testületi határozat alapján. Cél, hogy az iskolai előkészítő nevelést igénybe vevő gyermeklétszám folyamatosan feltöltse a településen működő általános iskolai tanulói létszámot. Királyszentistván községgel kötött megállapodás erősíti a feladatok ellátásához szükséges forrás többletet. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) az önkormányzati társulásokra vonatkozó szabályait megváltoztatta. A Mötv. 146. § (1) bekezdése alapján az önkormányzati társulási megállapodásokat a képviselő-testületeknek 2013. június 30-ig kellett felülvizsgálniuk és átalakítaniuk.

Litér Község Önkormányzata és Királyszentistván Község Önkormányzata a Mötv. 87.§ -95.§-nak megfelelően jogi személyiséggel rendelkező társulást hoztak létre 2013. július 1.-től az óvodai nevelés és a bölcsődei ellátás eredményesebb, gazdaságosabb, hatékonyabb ellátása érdekében.

Az intézményhez tartozó főzőkonyhából biztosítja az önkormányzat a bölcsődés és óvodás gyermekek étkeztetését, az általános iskolások szervezett étkeztetési ellátását, valamint a szociális étkeztetést.

Litér Község Önkormányzata 2012. augusztus 31-én az Árpád Fejedelem általános Iskolát a Litéri Református Egyházközség fenntartásába adta. Az intézmény Litéri Református Általános Iskolaként működik tovább, a királyszentistváni gyermekek számára ugyanazokkal a feltételek biztosítottak, mint a korábbi önkormányzati fenntartású intézményben.

**Szociális feladatok**

A nappali ellátás (Idősek Klubja) telephelyét továbbra is az önkormányzat biztosítja az Alkotmány Művelődési Ház (Ond u. 1.) szám alatti ingatlanján belül. A házi-segítség nyújtás a teljes településen megoldott. Az idősek nappali ellátását és a házi segítségnyújtást a Balatonalmádi Szociális Társulással kötött megállapodás értelmében látjuk el.

A szociális alapellátáshoz tartozó *szociális étkeztetés*t továbbra is Litér Község Önkormányzata látja el, a Csivitelő Óvoda és Bölcsőde intézményén belül működő konyháról.

Családsegítés és gyermekjóléti szolgáltatást továbbra is a „Bendola” Családsegítő és Gyermekjóléti szolgálattal kötött ellátási szerződésnek megfelelően látja el az önkormányzat.

Az Alkotmány *Művelődés*i Házban különböző szakköröket működtet az önkormányzat. (Kézimunka szakkör, Nyugdíjas Klub, Reiki klub stb.).

Az önkormányzat területén működik a Litéri Zöldág Kulturális Egyesület. Ez az egyesület magába foglalja a néptáncos óvodásokat, általános iskolásokat, valamint a középiskolás diákokat. A néptáncot, népzenét kedvelő felnőttek a Litéri Táncosok Baráti Köre Egyesület keretén belül tevékenykednek.

**Egészségügy**

A háziorvosi szolgálat és a foglalkozás-egészségügyi ellátás biztosítására az önkormányzat vállalkozási szerződést kötött. A háziorvosi feladatok ellátására szolgáló helységet és az üzemeltetéséhez kapcsolódó kiadásokat az önkormányzat finanszírozza. A fogorvosi alapellátás biztosítását a Veszprémi Bölcsődei és Egészségügyi Alapellátási Integrált Intézménnyel kötött megállapodással tudjuk fenntartani.

A Védőnői és az Anya- gyermek- csecsemővédelem ellátáshoz kapcsolódó feladatok ellátására az önkormányzat egészségügyi közalkalmazottat foglalkoztat.

A háziorvosi ügyeleti szolgálat működtetésére (kötelezően ellátandó önkormányzati feladat) 12 település közös finanszírozási megállapodást kötött Balatonalmádi Város Önkormányzata gesztorságával 2001. évben a Balatonalmádi székhelyű egészségügyi szolgáltatóval. 2011. október 31-től a háziorvosi ügyelet ellátását a Balatonalmádi által alapított Balatonalmádi Kistérségi Egészségügyi Központ Közhasznú Non-profit Kft. látja el a résztvevő települések háziorvosai és házi gyermekorvosai közreműködésével.

**Igazgatási feladatok**

Litér Község Önkormányzatának Képviselő-testülete 2006-tól a Kelet-Balatoni Kistérség Többcélú Társulással kötött megállapodás alapján a belső ellenőrzési feladatok ellátását a társuláson keresztül látta el 2016-ban.

Az építésügyi hatósági feladatok ellátását 2013. évtől Balatonalmádi Város Önkormányzatának Építéshatósági Osztálya látja el.

Az önkormányzat tagja a Balatoni Helyi Önkormányzatok Szövetségének, a Települési Önkormányzatok Országos Szövetségének. A szövetségek részére tagdíjat fizet.

A települési szilárd hulladék összegyűjtésére, elszállítására és kezelésére vállalkozói szerződést kötött a település. A hulladékgazdálkodást az önkormányzat kötelezően ellátandó feladatként, közszolgáltatásként a [Nemzeti Hulladékgazdálkodási Koordináló és Vagyonkezelő Zrt](https://gazd-a-20.asp.lgov.hu/gazd-liter/CORE/eur/php/formfull.php?formnameid=PARTNER_KARBANTART&modulname=kaszper_mod&id=47304&_==DmLjNwM5HGC2NGZ3LwLsA1HzDmLjNwM5HGC2NGZ3LwLsA1Hrp2n1==)-vel végezteti. Ezen kívül a Konti-Norbi Kft. segítségével oldjuk meg a köztemető fenntartásához szükséges hulladékszállítást és ehhez tartozó konténerbérlést.

A nem közművel összegyűjtött háztartási folyékony hulladékszállítására és ártalmatlanítására az Önkormányzat az Balatonalmádi Hulladékgazdálkodási Kft.-vel kötött szerződést.

A 2002-ben három község által létrehozott Litér-Királyszentistván-Sóly Szennyvízcsatorna Tulajdonközösség 2007-ben kibővült Vilonya községgel. Pénzügyi, vagyoni nyilvántartása a települési önkormányzat vagyonmérlegében jelenik meg.

Az MVM Rt. az önkormányzatokkal kötött együttműködési megállapodásnak megfelelően 2003-ban megépítette - az önkormányzat által biztosított területen - saját beruházásában a szennyvíztisztító telepet, melyet bérleti szerződés keretében, az önkormányzatnak üzemeltetésre átadott. 2013. év végén Litér Község Önkormányzata megvásárolta a szennyvíztisztító telepet, és üzemeltetésre a Bakonykarszt Zrt. részére átadásra került.

Az önkormányzat a Bakonykarszt Zrt-vel közösen, jelenleg a vagyonértékelését végzi, hogy az átáramoltatott és az előzőekben is saját tulajdonunkat képező viziközmű vagyon a mérlegeikben a jelenlegi jogszabályoknak megfelelően jelenjenek meg.

A helyi vízi-közművek üzemeltetésével, a vízi-közüzemi tevékenység körében a település ivóvíz ellátását a Bakonykarszt Zrt.-vel kötött üzemeltetési szerződésnek megfelelően biztosítja.

Az önkormányzat a területén működő társadalmi szervezetek és az egyházak működését minden évben pályázat útján támogatja.

*Az Önkormányzat 2021. évi költségvetési beszámolója két részből tevődik össze:*

* *Litér Község Önkormányzata,*
* *Litéri Közös Önkormányzati Hivatal*

**Litér**

**Bevételek alakulása**

Működési bevételek

Az Önkormányzati működési bevételek 385.763.232 Ft-tal 100 %-ra teljesültek. Itt került elszámolásra az államháztartáson belüli működési célú támogatások, a közhatalmi bevételek, a működési bevételek, és a működési célú átvett pénzeszközök.

**Működési célú támogatások államháztartáson belülről (B1):**

Önkormányzatok működési támogatásai: 100 %-os teljesítési szinten áll 277.506.571 Ft-tal.

*A feladatalapú finanszírozás elemei (B111-B114)*, mint általános támogatás 69.841.925 Ft, köznevelési feladatok támogatása 93.520.430 Ft, szociális és gyermekjóléti feladatok támogatása 53.558.456 Ft, kulturális feladatok támogatása 5.018.650 Ft.

*Központosított előirányzatok (B115):* 13.055.321 Ft, az iparűzési adó 1% kiesés kiegészítő támogatása és a szociális célú tűzifa támogatás bevétele.

*Elszámolásból származóbevételek (B116):*376.564 Ft póttámogatást a 2020. év elszámolása alapján, és a költségvetési évben keletkező pótigényt tartalmazza.

A finanszírozási rendből adódóan (*önkormányzatok költségvetési támogatása)* az állami hozzájárulások és támogatások az előírt pénzügyi ütemben álltak az önkormányzat rendelkezésére.

*Egyéb működési célú támogatások bevételei államháztartáson belülről (B16):*

Ezen a jogcímen 42.135.225 Ft bevételt mutattunk ki. Itt került nyilvántartásba a védőnői ellátás támogatása 9.878.600 Ft, az iskola egészségügyi szolgálat támogatása 184.800 Ft, a közfoglalkoztatás támogatása 2.040.382 Ft, Közös Hivatal királyszentistváni támogatásának bevétele 7.730.319Ft ebből 7.279.667Ft intézményfinanszírozás, 504.000 Ft jutalom alap, valamint 3.440.000Ft az iskolás és óvodás gyermekek után fizetett támogatás, és a Balatonalmádi Szociális Társulás előző évi elszámolásából adódó 3.806.558 Ft. bevételi összegben. Az Észak-Balatoni Térség Regionális Települési Szilárdhulladék Kezelési Önkormányzati Társulása 2021. évi támogatása 6.129.900 Ft és a LEADER pályázat 6.419.761Ft is ide került.

**Közhatalmi bevételek (B3):** Összes bevétel: 131.723.615 Ft.

A közhatalmi bevételek igazgatási szolgáltatási díjból, helyi adóból, adópótlék és adóbírságból tevődik össze. Kiemelkedő forrásként szerepel a helyi adó bevétel. A hatályos adórendszerben önkormányzati adót a képviselő-testület jogosult megállapítani. 2017. évben bevezetésre kerül kommunális adó bevétel is jelentős szerepet kapott a helyi adók tekintetében. 2020. évtől a 92/2020.(IV.6.) Korm. Rendelet alapján az Önkormányzatokat megillető gépjárműadó 40%-a is elvonásra került.

Építményadó bevétel 100 %-os teljesítési szinttel zárta az évet 19.894.361 Ft-tal. Kommunális adó bevétel 8.917.981 Ft összegben 100%-on teljesült.

Az iparűzési adó teljesítési százaléka 100%, befolyt 102.658.459 Ft.

Egyéb közhatalmi bevételeknél 100%-os teljesítéssel 252.814 Ft bevétellel zártunk.

**Működési bevételek (B4)**:

A 19.988.774 Ft módosított előirányzattal szemben **19.844.022 Ft** bevétel keletkezett, ez 99 %-os teljesítés. A következő bevételek kerülnek itt elszámolásra:

* szolgáltatások bevétele B402: **9.286.761 Ft** *(E.ON energia betermelés 1.067Ft, lakbér 67.200Ft, Temető bevételek 1.985.488 Ft, Műfüves pálya bevétele 49.500 Ft, Műv. ház terembérleti díj 40.500 Ft, Erzsébet tábor 629.719 Ft könyvtár tagdíj 13.230 Ft, vízi közmű bérleti díj Litér ivóvíz 1.997.163 Ft, Viziközmű bérleti díj szennyvíz Tulajdonközösség 3.849.222Ft, piac bevétele 15.825 Ft, közterület használati díj 335.000Ft, egyéb bérleti díj és szolgáltatás 226.800 Ft)*
* közvetített szolgáltatások értéke B403: **458.3674Ft**
* kiszámlázott általános forgalmi adó: **3.347.896 Ft**
* Kamatbevételek B408: **4.234.358Ft** 97% a teljesítés

Egyéb működési bevételek B411: **85.760** **Ft**, 100 %-os teljesítéssel (Bursa Hungarica ösztöndíj elszámolás visszautalás, Kéményseprő-ipari tevékenység)

Felhalmozási bevételek

**Felhalmozási célú támogatások államháztartáson belülről (B2):** Ezen a jogcímen kerültek elszámolásra a folyósított pályázati támogatási előlegek a Magyar Falu program, Községháza felújítás, irattár tetőtér 23.208.575 Ft, MFP temetők fejlesztése 4.999.998 Ft, MFP Közösségszervezéshez kapcsolódó eszközbeszerzés 1.999.994 Ft, MFP Járdafelújítás anyagtámogatás 2.716.579 Ft ,szennyvíztisztító fejlesztése 162.150.750 Ft, a Kerékpárút projekt 9.212.848 Ft, a Tulajdonközösség tagja által fizetett felújítási hozzájárulás 615.546.

**Finanszírozási bevételek (B8):** 100 %-os teljesítést mutatnak, az előző évi költségvetési maradvány igénybevétele 323.883.547 Ft, államháztartáson belüli megelőlegezések 10.198.460 Ft

**Kiadások alakulása**

Működési kiadások

**A személyi juttatásokra** 97%-os teljesítéssel 42.209.961 Ft került kifizetésre, az ehhez kapcsolódó munkaadót terhelő járulékok kifizetése 84 %-kal 5.218.780 Ft kiadást jelentett a költségvetési évben. A polgármester és a képviselők juttatásai 11.107.501 Ft, az önkormányzati dolgozó bére 1.727.806Ft, közfoglalkoztatottak bére 2.072.786 Ft, a kerékpárutak fenntartására 5.127.199 Ft-ot, város és községgazdálkodásra 2 fő részére 4.820.675 Ft, védőnői szolgáltatások ellátására 6.791.703 Ft, sportpálya tréner bérkifizetésére 282.00 Ft, a művelődési ház dolgozók juttatásaira 4.907.143 Ft összeg teljesült.

**A dologi kiadások** (készletek, szolgáltatások, különféle dologi kiadások) 83%-os felhasználása biztosította a működést 136.024.061 Ft teljesítési összegben. Ez tartalmazza az igazgatási feladatokon elszámolt 81.568.776 Ft kiadást (iskolabusz, Litéri Hírmondó, posta és bankköltség), szennyvíz gyűjtése, tisztítása feladaton elszámolt karbantartási költségeket 657.433Ft, a közvilágításra fordított 3.859.576 Ft, város- és községgazdálkodás 4.646.057 Ft, a háziorvos alapellátás 3.187.428 Ft, a művelődési ház 9.214.890 Ft kiadásait.

**Az Ellátottak pénzbeli juttatásaira** (K4) 3.862.819 Ft került kifizetésre, mely a módosított előirányzat 80%-a. Az előző évhez képest 961.087 Ft-tal nőtt:

*szülési segély: 800.000Ft; temetési segély 300.000Ft; lakhatást segítő 102.000Ft, ápolási 390.970Ftés egészségmegőrző támogatás 215.000Ft; rendkívüli települési támogatás 443.500Ft, szociális tűzifa támogatás 1.198.880Ft, átmeneti települési támogatás 353.000Ft, étkezési támogatás 59.469Ft*

**Egyéb működési célú kiadások (K5):** 158.511.855 Ft teljesítéssel 58 % arányban realizálódott.

***1.*** ***helyi önkormányzatok előző évi elszámolásából származó kiadásain a*** 2020. évi beszámoló, visszafizetési kötelezettség jelentkezik 913.132Ft.

***2.A helyi önkormányzatok törvényi előíráson alapuló befizetései rovaton*** az önkormányzat fizetendő szolidaritási hozzájárulása az adóerő képesség alapján 7.821.977Ft.

***3. Egyéb működési célú támogatást államháztartáson belülre* 145.754.183 Ft** összegben fizettünk ki, ebből az Óvodai Nevelés és Bölcsődei Ellátás Társulásának 143.136.243 Ft-ot, a Kelet-Balatoni Térség Önkormányzati Társulása részére 502.775 Ft tagdíjat adtunk át. Itt számoltuk el a Balatonalmádi Szociális Társulásnak átadott 789.019 Ft-ot, a Balatonalmádi Közös Önkormányzati Hivatalnak átadott 517.166 Ft-ot, Közép-Duna Vidéke Hulladékgazdálkodási Önkormányzati Társulásnak 227.500 Ft-ot, Emberi Erőforrások Minisztériumának 200.000 Ft-ot, Veszprémi Bölcsődei és Egészségügyi Alapellátási Integrált Intézmény részére fogorvosi ellátásra 381.480 Ft-ot.

***3. Működési célú visszatérítendő kölcsönök államháztartáson kívülre rovaton nem számoltunk el kiadást.***

***4. Államháztartáson kívüli támogatásként 4.022.563 Ft került kifizetésre.***

Az egyházak támogatására 400.000 Ft-ot számoltunk el. Civil szervezetek támogatására 1.100.000 Ft került kifizetésre, ez tartalmazza a Civil Szervezetek pályázata során kötött megállapodások teljesítését, a Sportegyesület részére a pályagondnoki feladatok ellátására piac üzemeltetésére támogatást (, Sólyi Kertbarátok Egyesület, Litér Polgárőr Egyesület, Zöldág Kulturális Egyesület). Ezen a rovaton számoljuk el a Bakony és Balaton Keleti Kapuja Közhasznú Egyesület (LEADER)a Balatonfűzfő-Litér Turisztikai Egyesület, Balatoni Szövetség, Veszprém-Balaton Régió Kultúrájáért Közalapítvány és a Települési Önkormányzatok Országos Szövetsége részére fizetett tagdíjakat is 1.952.563Ft.

A felhalmozási kiadások alakulása:

A kiegyensúlyozott területi fejlődés és a térségi társadalmi-gazdasági, kulturális fejlődés előmozdítása, valamint az átfogó területfejlesztési politika alapfeladata a települési önkormányzatnak. 2021. évben megvalósult ***beruházások és felújítások*** összesen 271.583.351 Ft bruttó forgalommal jelennek meg:

**Beruházások (K6):** A 126.976.828 Ft összegű teljesítés 65%-os teljesítést jelent a 195.524.554 Ft-os módosított előirányzathoz képest.

***1. Immateriális javak beszerzése***

* Honlap átalakítás 266.675Ft
* Tervdokumentáció Templom utca járdafelújítás 100.000Ft
* Magtár épület, művelődési ház tanulmány, és tervdokumentáció 2.840.000Ft
* Műszaki tervdokumentáció 92. hrsz 660.000Ft

***2. Ingatlanok beszerzése létesítése***

* Főzőkonyha átalakítása 49.674.533Ft
* Ingatlan vásárlás 13.198.313Ft
* Kerékpárút Litér-Királyszentistván 23.181.065Ft
* Kerítés Eperfa utcai temető 457.520Ft
* Kemence építés 1.510.000Ft

***3. Informatikai eszközök beszerzése***

* MFP Eszközbeszerzés művelődési ház 110.000Ft

***3. Egyéb tárgyi eszközök beszerzése, létesítése***

* Konyhatechnológiai eszközök 8.783.748Ft
* Védőnő kartonszekrény 190.446Ft
* Város és községgazdálkodás kis értékű tárgyieszköz 812.276Ft
* Lemeztároló konténerek 1.505.700Ft
* Információs táblák 708.000Ft
* Szivettyú beszerzés Tulajdon Közösség 2.262.603Ft
* Kosárlabda palánk többfunkciós pálya 106.684Ft
* MFP eszközbeszerzés művelődési ház 1.857.125Ft
* Klímaberendezés orvosi rendelő, polgármesteri iroda 535.000Ft
* Közpark áramfejlesztés 355.600Ft

**Felújítások (K7):** A 202.640.715 Ft összegű módosított előirányzat 144.786.523 Ft-ban realizálódott, ami 71%-os teljesítésnek felel meg.

***1. Ingatlanok felújítása***

* KEHOP Szennyvíztisztító felújítása 136.571.193 Ft
* Közégháza felújítása 2.640.500Ft

***2. Egyéb tárgyi eszközök felújítása***

|  |
| --- |
| * Sóly 1-es átemelő szivattyú javítás 599.797Ft |
| * Királyszentistván K-1 szennyvíz átemelő szivattyú felújítás 914.468Ft |
| * Szivattyú felújítás tulajdonközösség 1.237.262Ft |
| * YMA-571 traktor felújítás 1.192.657Ft * SDG tehergépjármű, YARD-MAN fűnyíró felújítás 822.780Ft |

Finanszírozási kiadások

A finanszírozási kiadásoknál 82.489.179 Ft-ot számoltuk el az alábbiak szerint:

* Államháztartáson belüli megelőlegezések visszafizetése 9.964.281 Ft
* Litéri Közös Önkormányzati Hivatal finanszírozása 75.524.898 Ft

*A* ***Közös Hivatal*** *zavartalan működéséhez az önkormányzatok a finanszírozási ütemnek megfelelően biztosították a pénzügyi szükségletet. Átadásra került 75.524.898 Ft. Ebből állami feladatalapú finanszírozás 47.073.284 Ft volt. Királyszentistván Önkormányzata 7.279.667 Ft intézményfinanszírozási, 504.000 Ft jutalomalapi támogatást nyújtott. Litér Önkormányzatának hozzájárulása 20.667.947 Ft.*

**A tárgyévi maradvány**

Az önkormányzat 2021. évi költségvetésének maradványa 270.643.286 Ft, ami tartalmazza a már megkapott, de fel nem használt pályázati összegeket.

A záró pénzkészlet december 31.-én 281.862.637 Ft.

Ebből a Litér – Királyszentistván – Sóly Szennyvízcsatorna Tulajdonközösség pénzkészlete 27.299.365 Ft, így Litér Önkormányzata 254.563.272 Ft pénzkészlettel zárta a 2021. évet.

A 2021.évi beszámoló elkészítését követően 1.256.950 Ft visszafizetési kötelezettség keletkezett .

**Vagyon alakulása**

Litér Község Önkormányzata vagyon mérlegének 2.678.485.365 Ft a 2021. december 31-i fordulónapi főösszege. A 2020.évi mérleghez képest 13.350.335 Ft-tal nőtt a mérleg főösszeg, ami 0,5%-os növekedés. A vagyon növekedése köszönhető az idei évben elnyert pályázatoknak.

***Eszközök:*** A nemzeti vagyonba tartozó befektetett eszközök nagysága az előző évi mérleghez viszonyítva 93.949.123 Ft növekedést mutat jelenleg 2.338.930.644 Ft.

A *befektetett eszközöknél* az immateriális javak 2.214.036 Ft-tal nőtt.

A *tárgyi eszközök* vagyon növekedés 91.735.087 Ft. Az önkormányzatnál a folyamatban lévő beruházások, felújítások állományi számla értéke december 31.-én 16.471.655 Ft.

A *befektetett pénzügyi eszközök* értéke 74.950.000 Ft,

A *készleteknél a* vagyonváltozás csökkenést mutat, a záró értéke 1.838.675 Ft.

A *pénzeszközök* 281.862.637 Ft egyenleget mutatnak.

*Követelésként* 55.324.415 Ft összeget tartunk nyilván, mely 85.482.254 Ft összegű csökkenést jelent. Itt kerülnek kimutatásra a közhatalmi bevételek, a működési bevételek (az önkormányzat által beszedett lakbér és közüzemi számlák hátralékai) és a felhalmozási bevételek (első lakáshoz jutók visszatérítései, illetve a szennyvízcsatorna közműfejlesztési hozzájárulások) követelései.

Az eszközök között 491.000 Ft értékben, olyan *egyéb sajátos eszközoldali elszámolást* tartunk nyilván melyek a 2021 december havi áfabevallás 2022. évben fizetendő összegét tartalmazza.

***Források***: A tárgyévben a *saját tőke* 1.630.577.149 Ft, ez tartalmazza a nemzeti vagyon induláskori értékét és annak változásait 1.946.448.151 Ft-tal, az egyéb eszközök induláskori értékét 145.832.223 Ft, a felhalmozott eredményt -436.497.892 Ft összegben, és a 2021.év mérleg szerinti eredményét

-25.205.333 Ft-ot. Az előző évhez képest a saját tőke 221.818.038 Ft-tal csökkent, ez a tárgyévi mérlegszerinti eredmény összegéből és a felhalmozott eredmény növekedéséből adódik.

Az önkormányzatnak 21.248.052 Ft *kötelezettsége* van, mely jelentős része adótúlfizetés (11.395.429 Ft), és a 12. havi bér finanszírozási előleg (8.912.467Ft), 940.156Ft az szállítói számlák.

A *passzív időbeli elhatárolások* között tartjuk nyilván a pályázatok bevételének azt a részét melyek beruházási, illetve felhalmozási kiadásokra nyújtottak fedezetet. Ezek az összegek akkor kerülnek tényleges bevételre, mikor velük szemben költséget, azaz értékcsökkenést számolunk el a következő években. A 12.havi bér elhatárolása is itt jelentkezik, valamint a már megkapott, de még fel nem használt pályázati összegek, amelyek a következő év elején feloldásra kerülnek. Állomány mérleg fordulónapon 1.026.660.164 Ft.

A jelenlegi maradvány felhasználás akkor válik hatékonnyá, ha azt beruházási feladatokra fordítja az önkormányzat, és így a vagyon mérlegben a saját tőke pozitív irányba történő elmozdulását eredményezi. Tartalék működési célra való felhasználása nem eredményez pozitív elmozdulást a vagyonra, ezért ennek elkerülésére törekszünk.

**Gazdálkodás értékelése**

A település 2021. évi gazdálkodásáról megállapítható, hogy a kitűzött célok az ütemtervnek megfelelően alakultak. Döntéshozók számára egyaránt nagy felelősséggel járó, fontos feladat a település fejlesztése, ennek tükrében végezte ezt a testület.

A fejlesztési program stratégiai eszközeinek ismeretében hoztuk döntéseinket, amelyek hosszabb távra, akár több ciklusra is előrevetítve tükrözik a településrendezés és településfejlesztés céljait, eszközrendszerét és a cél elérésének módját.

Az alapellátáshoz, felhalmozási kiadásokhoz, mind az egyéb feladatok ellátásához szükséges pénzügyi fedezetet biztosítani tudtuk. Az előirányzatok és a teljesítések összhangja biztosított, pénzkészletünk idén a tavalyi évhez hasonlóan alakult.

*mellékletek: 1. melléklet kiadások és bevételek rovatrend szerint közgazdasági tagolásban*

*2. melléklet közvetett támogatások*

*3. melléklet vagyonkimutatás*

*4. melléklet pénzeszközök felhasználása*

*5. melléklet tárgyévi teljesítés és az azt követő 3 év tervezete (gördülő tábla)*

*6. melléklet ingatlanvagyon nyilvántartás, leltár*

Litér, 2022.

Varga Mihály

polgármester